Krupa (Hutovo blato)
Krupa je rijeka na jugoistoku Bosne i Hercegovine duga 9 km lijeva pritoka Neretve.

Geografske karakteristike

Krupa izvire iz Deranskog jezera u Hutovom blatu, od tamo teče prema jugozapadu do svog ušća u Neretvu, kod sela Dračevo (Čapljina).

Sliv rijeke velik je 74 km² i proteže se preko močvare Hutovo blato, u kojem je Krupa glavni vodotok koji sistemom podzemnih kanala daje, a svojim nadzemnim tokom i odvodi vode Gornjeg blata i Svitavskog jezera u rijeku Neretvu.

Krupa koja je iako kratka, prosječno duboka 5 metara, nije samo po tome neobična, već i po tome što (ponekad) teče prema izvoru, to se dešava kada se poveća vodostaj Neretve, pa ona potisne Krupu prema Deranskom jezeru.

Izvori

Vanjske veze 

 Krupa na portalu Hutovo blato  
Rijeke u Bosni i Hercegovini